stanford-oval/wikipedia huggingface dataset:
Chris Butler

| Chris Butler |
| --- | --- |

Henkilötiedot
Syntynyt: 27. lokakuuta 1986 (ikä 37) St. Louis, MO, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  88 kg
Pelinumero:  25
Pelaajaura
Pääsarjaura:  2008–2019
Aik. seurat:  Portland Pirates (AHL) Buffalo Sabres (NHL) Karlskrona HK (Allsv.)   Calgary Flames (NHL) St. Louis Blues (NHL) San Antonio Rampage (AHL)
NHL-varaus:  96. varaus, 2005 Buffalo Sabres
Chris Butler (s. 27. lokakuuta 1986 St. Louis, Missouri, Yhdysvallat) on entinen yhdysvaltalainen jääkiekkopuolustaja. Hän oli pelityyliltään peruspuolustaja, jonka vahvuuksiin kuului liike, kiekonhallinta, koko, puolustuspään pelaaminen ja kunto. Butler ei ollut kuitenkaan kovin fyysinen, eikä hänen pelikäsityksensä riittänyt vakituiseen hyökkäyspään rooliin. Hän pelasi urallaan yhteensä 407 NHL-ottelua.
Ura > Seuraura

Butler pelasi juniorina kotikaupunkinsa St. Louisin joukkueissa, jonka jälkeen hän siirtyi kaudeksi 2003–2004 USHL-joukkue Sioux City Musketeersiin. Ensimmäinen kausi siellä toi runkosarjassa yhdeksän tehopistettä, mutta seuraava kausi 2004–2005 toi Butlerille tehot 6+22=28, joilla hän sijoittui USHL:n puolustajien pistepörssissä kahdeksanneksi. Butler voitti lukemalla +36 koko liigan tehotilaston ja hänet valittiin ensimmäiseen tähdistökentälliseen. Butler pelasi kauden aikana myös USHL:n tähdistöottelussa.
Buffalo Sabres varasi Butlerin neljännellä kierroksella 96. pelaajana NHL:n varaustilaisuudessa 2005. Hän kävi vuosina 2005–2008 Denverin yliopistoa. Butler valittiin ensimmäisen yliopistokautensa 2005–2006 päätteeksi WCHA:n tulokkaiden tähdistökentälliseen. Kaudella 2006–2007 hän oli DU:n tehokkain puolustaja tehoilla 10+17=27. Kaudella 2007–2008 Butler toimi joukkueensa varakapteenina. Hän voitti kauden päätteeksi WCHA:n mestaruuden ja valittiin sarjan toiseen tähdistökentälliseen.
Huhtikuussa 2008 Butler teki kolmivuotisen tulokassopimuksen Buffalo Sabresin kanssa. Hän aloitti kauden 2008–2009 farmijoukkue Portland Piratesissa, AHL:ssä, mutta nousi kauden edetessä Sabresin NHL-joukkueen vakiokokoonpanoon. Butlerin tulokaskausi NHL:ssä toi 47 runkosarjaottelussa tehot 2+4=6. Hän teki NHL-debyyttinsä 19. joulukuuta 2008 Los Angeles Kingsiä vastaan ja teki ottelussa myös yhden syöttöpisteen. Butlerin NHL-uran avausmaali syntyi 20. maaliskuuta 2009 Philadelphia Flyersin Martin Bironin taakse.
Kaudella 2009–2010 Butler teki NHL:n yhden kauden piste-ennätyksensä tehtyään 59 runkosarjaottelussa tehot 1+20=21. Hän kärsi osan kaudestaan nilkkavammasta. Kausi 2010–2011 Butlerilla lyheni loukkaantumisten takia 49 runkosarjaotteluun. Kesäkuussa 2011 Sabres kauppasi hänen oikeutensa Paul Byronin kanssa Calgary Flamesiin vaihdossa Robyn Regehriin, Aleš Kotalíkiin ja kesän 2012 toisen kierroksen varausvuoroon. Viisi päivää myöhemmin Butler teki kaksivuotisen ja 2,5 miljoonan dollarin arvoisen sopimuksen joukkueen kanssa.
Marraskuussa 2012 Butler siirtyi NHL:n työsulun kattaneella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan Karlskrona HK:hon. Hän pelasi joukkueessa viisi ottelua ilman tehopisteitä, kunnes palasi joulun alla kotiinsa henkilökohtaisten asioiden vuoksi. NHL-kauden alettua ja Flamesissa vietetyn loppukauden 2012–2013 jälkeen, heinäkuussa 2013 Butler teki vuoden mittaisen ja 1,7 miljoonan dollarin arvoisen jatkosopimuksen joukkueen kanssa.
Butler lopetti uransa 32-vuotiaana heinäkuussa 2019.
Ura > Maajoukkueura

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tukholma 2013 | jääkiekko |  |
Butler edusti Yhdysvaltoja MM-kilpailuissa vuosina 2012 ja 2013, joista jälkimmäinen turnaus päättyi pronssiin.Hän pelasi myös alle 20-vuotiaiden MM-kilpailuissa vuonna 2006.
Muuta

Butlerin isä Doug on entinen ammattilaisjääkiekkoilija, joka pelasi AHL-tasolla. Hänen äitinsä Martha pelasi maahockeyta.
Tilastot

Butler AHL-joukkue Portland Piratesin paidassa marraskuussa 2008.
Costa Deliziosa

| Costa Deliziosa |
| --- | --- |
 Costa Deliziosa Helsingin Länsisatamassa
Tyyppi:  Risteilyalus
Lippuvaltio:  Italia
Kotipaikka:  Genova
IMO-numero:  9398917
MMSI-numero:  247282900
Tunnuskirjaimet:  IBJD
Omistaja:  Costa Crociere S.p.A
Rakennustelakka:  Fincantieri - Cantieri Navali Italiani S.p.A, Marghera, Italia
Luovutettu:  29. tammikuuta 2010
Tekniset tiedot
Pituus:  292 m
Leveys:  32,3 m
Bruttovetoisuus (GT):  92 720
Nopeus:  23.6 kn
Hyttejä:  2 828
Miehistö:  1 100
Lähteet:  Fakta om Fartyg , Marinetraffic.com 
Costa Deliziosa on Costa Crocieren omistama risteilyalusalus, joka valmistui vuonna 2010 helmikuun alussa. Alus kuuluu risteilyaluksissa viime vuosina suosittuun Vista-luokkaan, johon kuuluu myös sen sisar Costa Luminosa. Muita Vista-luokan aluksia ovat M/S Queen Victoria, M/S Queen Elizabeth, M/S Eurodam sekä M/S Nieuw Amsterdam.
Costa Deliziosa on yksi osa Costa Crocieren suurta laivaston laajennusoperaatiota, joka toteutetaan viiden uudishankinnan voimin vuosina 2009–2012. Tällä hetkellä Costa Deliziosa on Costa Costa Crocieren lippulaiva.
Perustiedot

Alus kuuluu suosiotaan kasvattaneeseen Vista-risteilyalusluokkaan, johon kuuluu kaikkiaan 11 keskenään hieman erilaista alusta. Costa Deliziosa voi ottaa enintään 2 828 risteilymatkustajaa, joista jokaiselle on omat hyttipaikat. Hyttejä aluksella on kaiken kaikkiaan 1 130, tavallisista sisähyteistä suuriin parvekesviitteihin sekä hytteihin, joista on suora yhteys Samsara Spa -osastolle.
Costa Deliziosa luokitellaan yhdessä sisaraluksensa Costa Luminosan kanssa Costan mukaan hybridilaivoiksi. Molemmissa aluksissa on hyödynnetty parhaita ominaisuuksia Helsingissä rakennetuista Costa Mediterraneasta ja Costa Atlanticasta sekä Holland America Line -varustamon Vista-luokan risteilijöistä. Alukset ovat ensimmäisiä koko maailmassa, joissa virtaa laivan toimintojen pyörittämiseen voidaan ottaa satamassa sähköverkosta, jolloin laivan ei tarvitse pyörittää omia generaattoreitaan.
Aluksella on neljä ravintolaa ja 11 baaria. 3 500 neliömetrin kokoinen ja kaksikerroksinen Samsara Spa on aluksen hemmottelupalvelujen keskus. Porealtaita on neljä, ja niitä täydentää kolme muuta uima-allasta. Costa Deliziosalla on myös kolme kerrosta kattava teatteri ja erillinen 4D-elokuvateatteri.
Costa Deliziosa on 292 metriä pitkä ja 32,3 metriä leveä. Bruttotonneja on 92 720. Neljä suurempaa dieseliä ja kaksi pienempää dieseliä toimivat aluksen virtalähteinä ja kehittävät 23,6 solmun nopeuden, joskin risteilynopeutena käytetään yleensä 21,6 solmua. Alus on rekisteröity Italian Genovaan.
Historia

Costa Crociere vahvisti optionsa, ja tilasi jo aiemmin tilatulle alukselle sisaren italialaiselta Fincantieri-telakkayhtiöltä 12. joulukuuta 2006. Yli 450 miljoonan euron kauppaan sovittiin aluksen luovutus maaliskuun 2010 tienoille. Costa Deliziosa oli jo neljäs varustamon risteilijätilaus Fincantierilta, joka oli osa yhteensä 2,4 miljardin euron suuruista laivaston laajennusohjelmaa.
Risteilijän runko rakennettiin Fincantierin Anconan telakalla, josta se heinäkuussa hinattiin valmisteltavaksi Margheran telakalle. Costa Deliziosa laskettiin vesille 12. maaliskuuta 2009. Alus oli vielä telakka-altaassa, kun sen vesillelasku toteutettiin, joka oli ensimmäinen laatuaan telakan historiassa. Tuolloin luovutusaikaa oli aikaistettu kahdella kuukaudella tammikuuksi 2010.  Fincantieri luovutti aluksen Costa Cruisesille Venetsiassa 29. tammikuuta 2010 juhlallisessa luovutusseremoniassa, jossa oli paikalla muun muassa italialainen ministeri Renato Brunetta sekä telakkayhtiön ja varustamon silmäätekeviä henkilöitä.
Alus lähti ensimmäiselle risteilylleen 5. helmikuuta varustamon kotisatamasta Savonasta kohti Arabiemiraatteja. Alus kastettiin Dubain Port Rashidissa 23. helmikuuta 2010. Kasteseremoniaa oli todistamassa yli 3 000 henkilöä. Costa Deliziosa teki historiaa olemalla myös ensimmäinen risteilyalus, joka on kastettu arabimaassa.  Talvikaudella 2009–2010 Costa Deliziosa yhdessä sisarensa Costa Luminosan kanssa teki viikon mittaisia risteilyjä Dubaista, kiertäen ympäri Persianlahtea sekä Omaninlahtea, samoin kuin myös talvikaudella 2010–2011. Kesäkaudella 2010 alukset tulevat tekemään risteilyjä Pohjois-Euroopassa. Vuonna 2011 Costa Deliziosa teki myös 100-päiväisen maailmanympäriristeilyn.
Aiheesta muualla

Costa Deliziosa Costan verkkosivuilla
Costa Deliziosa Fakta om Fartyg-sivustolla faktaomfartyg.se. Arkistoitu 26.5.2012. Viitattu 30.7.2010.
Claudio Borghi

| 0 | 1 | 2 |
| --- | --- | --- |
 Claudio Borghi vuonna 2006.
Henkilötiedot
Koko nimi: Claudio Daniel Borghi Bidos
Syntymäaika: 28. syyskuuta 1964 (ikä 60)
Syntymäpaikka: Castelar, Buenos Aires, Argentiina
Pituus: 181 cm
Lempinimi: Bichi
Seura
Seura: -
Seurat
| Vuodet | Seura | O (M) |
| 1981–1987 1987–1988 1987 1988 1988–1989 1989 1990 1990–1991 1991 1992 1992–1993 1994 1995 1995–1998 1998–1999 |  Argentinos Juniors  AC Milan  Calcio Como  Neuchâtel Xamax  River Plate  Flamengo   Independiente  Unión de Santa Fe  CA Huracán  CSD Colo-Colo  CA Platense  Correcaminos UAT  CD O'Higgins  Audax Italiano  Santiago Wanderers |  |
Maajoukkue
| 1985–1986 |  Argentiinan maajoukkue | 9 (1) |
Valmennusura
2002–2003 2006–2008 2008 2009–2010 2010 2011–2012:  Audax Italiano  CSD Colo-Colo  Independiente  Argentinos Juniors  Boca Juniors  Chilen maajoukkue
Claudio Borghi (s. 28. syyskuuta 1964 Castelar, Argentiina) on jalkapallovalmentaja ja entinen jalkapalloilija.  Keskikentällä pelannut Borghi voitti maailmanmestaruuden vuoden 1986 MM-kisoissa.
Ura pelaajana

Borghi, lempinimeltään Bichi, aloitti uransa vuonna 1981 Argentinos Juniorsissa. Borghi oli nuorena lupaava pelaaja ja häntä pidettiin tulevaisuuden jalkapallotähtenä. 22-vuotiaana hänet valittiin Argentiinan joukkueeseen vuoden 1986 MM-kisoihin. Borghi ei säväyttänyt kisoissa eikä hän koskaan täyttänyt niitä odotuksia, joita häneen oli kohdistettu. Borghi ei saanut kutsua maajoukkueeseen enää MM-kisojen jälkeen.
Seuratasolla kysyntää silti riitti. Borghi vietti jalkapallokiertolaisen elämää pelaten 15 eri joukkueessa kuudessa eri maassa (Argentiina, Italia, Sveitsi, Brasilia, Meksiko ja Chile). Euroopassa hän pelasi Italiassa AC Milanissa sekä Como Calcio 1907:ssä ja Sveitsissä Neuchâtel Xamax’ssa. Borghin parhaat saavutukset tulivat uran alussa kasvattajaseura Argentinos Juniorsissa, jossa hän voitti Argentiinan mestaruuden ja Copa Libertadoresin. Myöhemmin urallaan Borghi voitti Colo-Colossa Recopa Sudamericanan. Borghi lopetti pelaajauransa kauden 1998–1999 jälkeen chileläisessä Club de Deportes Santiago Wanderersissa.
Meriitit pelaajana

Maailmanmestaruus: 1986
Copa Libertadores: 1985
Recopa Sudamericana 1992
Copa Interamericana: 1992
Argentiinan mestaruus (2): Metropolitano 1984, Nacional 1985
Ura valmentajana

Pelaajauran jälkeen Claudio Borghi siirtyi valmentajaksi. Kaudella 2002–2003 hän valmensi Chilessä Audax Club Sportivo Italianoa ilman suurempaa menestystä. Audax-pestinsä jälkeen Borghi toimi yliopistojalkaplloilun parissa valmennustehtävissä, kunnes vuonna 2006 hänestä tuli CSD Colo-Colon päävalmentaja. Heti ensimmäisellä kaudella hän johdatti Colo-Colon kahteen Chilen mestaruuteen (Apertura ja Clausura) ja Copa Sudamericanan finaaliin. Samana vuonna Claudio Borghi valittiin myös maanosan parhaaksi valmentajaksi.
Kesäkuussa 2008 Borghi siirtyi Colo-Colosta kotimaahansa Independienten peräsimeen. Hänestä tuli seuran 19:s valmentaja viimeisen 10 vuoden aikana. Hänenkin urakkansa seurassa jäi varsin lyhyeksi, sillä Borghi erosi tehtävästään jo lokakuussa seuran hävittyä Club Atlético Huracánille 1–0.
Kesäkuussa 2009 Borghi jatkoi valmennusuraansa Argentinos Juniorsin päävalmentajana. Borghin johdolla seura sijoittui 2009 Aperturassa kuudenneksi, mutta 2010 alkoi tulla jo parempia tuloksia. Argentinos saavutti muun muassa ennätyksellisen 14 ottelun voittoputken ja voitti ensimmäisen tittelinsä 25 vuoteen juhlimalla Clausuran mestaruutta 2010. Hyvästä menestyksestä huolimatta hän päätti jättää seuran Clausuran jälkeen.
Toukokuussa 2010 hän siirtyi Boca Juniorsin peräsimeen. Tulokset olivat kuitenkin kehnoja ja Borghi erosi marraskuussa tehtävästään.
Helmikuussa 2011 Borghista tuli Chilen maajoukkueen uusi päävalmentaja. Borghin johdolla Chile ei yltänyt tuloksellisesti samalle tasolle kuin Marcelo Bielsan johdolla. Huonosti alkaneet MM 2014 -karsinnat ja kehnot tulokset muissa maaotteluissa johtivat lopulta Borghin potkuihin marraskuussa 2012. Chile oli tuolloin hävinnyt viisi viimeisintä pelaamaansa ottelua.
Ura valmentajana > Meriitit valmentajana

Chilen mestaruus: 2006 (Apertura ja Clausura)
Copa Sudamericanan hopeaa: 2006
Etelä-Amerikan vuoden valmentaja 2006
Argentiinan mestaruus: 2010 (Clausura)
Aiheesta muualla

Borghi, il Sacchi del Sudamerica
Borghin profiili Argentinos Juniorsin sivuilla (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Marcelo Bielsa | Chilen maajoukkueen päävalmentaja 2/2011–11/2012 | Seuraaja: Jorge Sampaoli |
Argentiinan joukkue – Jalkapallon MM-kilpailut 1986
1 Almirón |
2 Batista |
3 Bochini |
4 Borghi |
5 Brown |
6 Passarella |
7 Burruchaga |
8 Clausen |
9 Cuciuffo |
10 Maradona |
11 Valdano |
12 Enrique |
13 Garré |
14 Giusti |
15 Islas |
16 Olarticoechea |
17 Pasculli |
18 Pumpido |
19 Ruggeri |
20 Tapia |
21 Trobbiani |
22 Zelada |
Valmentaja Bilardo
Difenyylioksalaatti

Difenyylioksalaatin rakenne
Difenyylioksalaatti (C14H10O4) on orgaaninen yhdiste. Se on valkoista tai keltaista kiinteää ainetta joka ei liukene veteen. Difenyylioksalaatin moolimassa on 242,23 g/mol ja CAS-numero 3155-16-6. Kemikaali aiheuttaa yhdessä vetyperoksidin kanssa kemiluminesenssi-ilmiötä, jota voidaan hyödyntää esimerkiksi valotikuissa sekä kaupallisessa että sotilaallisessa käytössä muun muassa kauppanimellä Cyalume.
Aiheesta muualla

PubChem: Diphenyl oxalate (englanniksi)
Canon EOS 400D

| Canon EOS 400D |
| --- | --- |

Tyyppi:  Järjestelmäkamera
Kenno:  CMOS
Korkein resoluutio:  3 888 × 2 592 (10,1 megapikseliä)
Objektiivi:  Canon EF- ja EF-S -objektiivit
Suljinajat:  1/4 000 s – 30 s
Tarkennuspisteet:  9
Tarkennustavat:  Automaattinen ja manuaalinen
Sarjakuvaus:  3 kuvaa/sekunti
Etsin:  Optinen
ISO-arvot:  ISO 100, 200, 400, 800, 1 600
Salama:  Sisäänrakennettu, E-TTL -liitin
LCD-näyttö:  2,5 tuumaa, 230 000 pikseliä
Tallennusmedia:  CompactFlash tyyppi I ja II
Akku:  Canon 720 mAh Li-Ion NB-2LH
Paino:  510 g
Canon EOS 400D on japanilaisyhtiö Canonin aktiivisille valokuvausharrastajille suunnattu digitaalinen järjestelmäkamera. Kamera tunnetaan Pohjois-Amerikassa nimellä Digital Rebel XTi ja Japanissa sen nimi on EOS Kiss Digital X. Se julkaistiin 24. elokuuta 2006.
Suurimmat erot 400D:n edeltäjään, Canon EOS 350D:hen verrattuna ovat kennon korkeampi erottelukyky ja automaattinen puhdistusjärjestelmä, suurempi nestekidenäyttö ja tehokkaampi 9 tarkennuspisteen automaattitarkennusjärjestelmä.
Ominaisuuksia

10,1 megapikselin CMOS-kenno
Yhdysrakenteinen puhdistusjärjestelmä
2,5 tuuman nestekidenäyttö
9 pisteen automaattitarkennus
Kuvatyylit
DIGIC II – 27 kuvan sarja 3 kuvaa sekunnissa
DPP-ohjelmisto RAW-kuvien käsittelyyn
Yhteensopiva EF- ja EF-S-sarjan objektiivien ja EX Speedlite -salamalaitteiden kanssa
Käyttövalikot useilla eri kielillä (myös suomeksi)
Tallennusmedia CompactFlash tyyppi I ja II
Canon EOS 400D ja kameran kit-pakkauksessa mukana  toimitettava EF-S 18-55 mm -objektiivi
Canon EOS 400D takaa, lisävarusteena akkukahva
Canon EOS 400D edestä ilman objektiivia, lisävarusteena akkukahva
Dmitrovskajan metroasema

| Dmitrovskaja (Дмитровская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.8069°N, 37.5817°E
Paikkakunta:  Moskova, Venäjä
Avattu:  1. maaliskuuta 1991
Rakenne
Tyyppi:  tunneliasema
Dmitrovskaja (ven. Дмитровская) on yksi Moskovan metron asemista. Se avattiin 1. maaliskuuta 1991.
Canon EOS 5D Mark II

| Canon EOS 5D Mark II |
| --- | --- |

Tyyppi:  Järjestelmäkamera
Kenno:  35,8 × 23,9 mm CMOS
Korkein resoluutio:  5 616 × 3 744 (21,1 megapikseliä)
Objektiivi:  Canon EF-objektiivit
Suljinajat:  1/8 000 s – 30 s, bulb
Tarkennuspisteet:  9 + 6
Tarkennustavat:  Riippuu objektiivista
Sarjakuvaus:  3,9 kuvaa/sekunti
Etsin:  Optinen/LCD
ISO-arvot:  ISO 100–6 400, laajennettavissa 50–25 600
LCD-näyttö:  3 tuumaa, 921 600 pikseliä
Tallennusmedia:  CompactFlash tyyppi I ja II
Akku:  LP-E6 (Li-ion, 1 800 mAh)
Paino:  810 g (pelkkä runko)+objektiivi
Canon EOS 5D Mark II on japanilaisyhtiö Canonin valmistama digitaalinen järjestelmäkamera, jonka kuvakenno on perinteisen 35 mm kinofilmin kokoinen. Kamera julkaistiin syyskuussa 2008 Canon EOS 5D:n seuraajaksi. Kamera on yhteensopiva EF-objektiivien kanssa.
Kameralla on mahdollista ottaa myös progressiivista Full HD -videokuvaa 1 920 × 1 080 pikselin tarkkuudella. Alun perin videotallennus oli mahdollista ainoastaan 30 kuvaa sekunnissa nopeudella, mutta kameran ilmaisen ohjelmistopäivityksen tultua saatavilla tuli mahdolliseksi kuvata videota myös 24 ja 25 kuvaa / sekunti -kuvataajuudella.
Kamerassa on yhteensopivuus UDMA-muistikorttien kanssa.
Runko on valmistettu magnesiumseoksesta. 5D Mark II:n sulkimen kerrotaan Canonin kotisivuilla kestävän 150 000 laukaisua.
Kameran seuraaja on 5D Mark III.
Ominaisuudet

21,1 megapikselin täysikokoinen CMOS
DIGIC 4 prosessori. DIGIC 4 mahdollistaa lyhyen käynnistysajan, kasvojentunnistustarkennuksen elävällä etsinkuvalla ja videoleikkeiden teräväpiirtotallennuksen.
5D Mark II:n ISO herkkyys on jopa 6 400.
Full HD-videokuvaus (1080, 24/25/30 kuvaa/s)
3,9 kuvaa/s
9 pisteen AF-järjestelmä ja 6 aputarkennuspistettä
Kameran maksimikoko videotiedostoille on 4 Gt ja kokonaiskesto ei voi olla yli 29 min 59 s (FAT32 järjestelmän rajoituksista ja EU:n verotuksesta johtuen).
Delete Yourself!

| Delete Yourself! Atari Teenage Riot |
| --- | --- | --- |

Studioalbumin tiedot
 Julkaistu: maaliskuu 1995, Empire Studios Berlin ja Roundhouse Studios London
 Tuottaja(t): Alec Empire, David Harrow
 Tyylilaji: digital hardcore
 Kesto: 46.55
 Levy-yhtiö: Digital Hardcore Recordings (Eurooppa) Grand Royal (Yhdysvallat)
Muut kannet
 Alkuperäisen 1995-albumin kansikuva
Atari Teenage Riotin muut julkaisut
|   | Delete Yourself! 1995 | The Future of War 1997 |
Singlet albumilta Delete Yourself!
 ”Atari Teenage Riot” Julkaistu: 1993  ”Kids are United!” Julkaistu: 1993  ”Speed/Midijunkies” Julkaistu: huhtikuu 1995
Delete Yourself! on saksalaisen yhtyeen Atari Teenage Riotin esikoisalbumi, joka julkaistiin maaliskuussa 1995. Albumin alkuperäinen nimi oli 1995.
Albumin kappaletta ”Speed” käytettiin vuoden 2006 elokuvassa The Fast and the Furious: Tokyo Drift.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Start the Riot! | 3.40 |  |  |  |  |  |  |  |
| 2. | Into the Death | 3.26 |  |  |  |  |  |  |  |
| 3. | Raverbashing | 3.26 |  |  |  |  |  |  |  |
| 4. | Speed | 2.48 |  |  |  |  |  |  |  |
| 5. | Sex | 3.33 |  |  |  |  |  |  |  |
| 6. | Midijunkies | 5.15 |  |  |  |  |  |  |  |
| 7. | Delete Yourself! (You Got No Chance to Win!) (Live in Glasgow, 17.10.1993)  | 4.37 |  |  |  |  |  |  |  |
| 8. | Hetzjagd auf Nazis! (Live in Berlin, 25.2.1994)  | 5.16 |  |  |  |  |  |  |  |
| 9. | Cyberpunks are Dead! | 3.35 |  |  |  |  |  |  |  |
| 10. | Kids are United! | 3.36 |  |  |  |  |  |  |  |
| 11. | Atari Teenage Riot | 3.38 |  |  |  |  |  |  |  |
| 12. | Riot 1995 | 4.01 |  |  |  |  |  |  |  |
|  |  | 46.55 |  |  |  |  |  |  |  |
| Vuoden 2012 remasteroidun version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Atari Teenage Riot (1st Studio Recording)  | 3.09 |  |  |  |  |  |  |  |
| 14. | Children of a New Breed | 3.32 |  |  |  |  |  |  |  |
| 15. | Riot Machine | 5.25 |  |  |  |  |  |  |  |
|  |  | 59.00 |  |  |  |  |  |  |  |
Arvostelut

AllMusic:
Punknews.org:
Deleonismi

Deleonismi, jota on kutsuttu myös marxismi-deleonismiksi, on Daniel De Leonin luoma syndikalistisen marxismin muoto.  De Leon oli ensimmäisen yhdysvaltalaisen sosialistisen puolueen, Amerikan sosialistisen työväenpuolueen varhainen johtaja.
De Leon yhdisti syndikalismin perinteisen marxismin kanssa. Deleonistisen teorian mukaan militantit teollisuusliitot(erikoistettuja ammattiliitoja) ovat luokkataistelun eteenpäin vievä voima. Työläisten etuja ajavat teollisuusliitot tulevat tuomaan sosialistisen järjestelmän rakentamiseksi tarvittavan muutoksen. Tämä eroaa anarkosyndikalismista siten, että deleonismin mukaan työläisten etujen ajamiseksi politiikassa tarvitaan myös vallankumouksellinen puolue.
Taktiikka

Deleonistisen teorian mukaan työläiset muodostaisivat sosialistisia teollisuusliittoja työpaikoilla ja sosialistisen puolueen. Kun puolue saavuttaisi vaaleissa voiton, saisi deleonistinen ohjelma kansan valtuutuksen. Oletuksen mukaan sosialistiset teollisuusliitot ovat siinä vaiheessa saaneet riittävästi valtaa työpaikoilla, jotta työläiset voivat ottaa tuotantolaitokset valtaansa.
Deleonistista voittoa vaaleissa seuraisi tehtaiden, kaivosten, maatilojen ja muiden tuotantolaitosten hallinnan siirtäminen teollisuusliittoihin järjestäytyneille työläisten neuvostoille. Deleonistit erottavat tämän tapahtuman anarkosyndikalistien kannattamasta yleislakon kautta tapahtuvasta työpaikkojen haltuun ottamisesta ja kutsuvat sitä sen sijaan "hallitsevan luokan yleiseksi työsuluksi".
Olemassa oleva hallitus korvattaisiin sosialististen teollisuusliittojen vaaleilla valituilla edustajilla, ja vastavalittu sosialistinen hallitus hyväksyisi nopeasti mitkä tahansa tarvittavat perustuslailliset muutokset tai muut uudistukset hallituksen rakenteessa lainvoiman saamiseksi uudistuksille. Muutosten jälkeen hallitus kokoontuisi vain tarvittaessa. Työläiset äänestäisivät tuotannon jatkamisen vuoksi tarvittavat paikalliset toimikunnat ja omaa teollisuusalaansa edustavat edustajat paikallisiin ja kansallisiin neuvostoihin.
Työläiset äänestäisivät myös edustajat keskusliittoon, koko teollisuuden liittoon, joka toimisi keskushallintona eli hallituksena. Nämä edustajat olisivat milloin tahansa äänestettävissä pois tehtävistään. Deleonismi järjestelisi uudelleen kansallisen hallituksen teollisten alojen mukaan, jolloin edustajat valittaisiin teollisuusalan eikä maantieteellisen alueen mukaan.
Aiheesta muualla

www.deleonism.org
Marxist Internet Archive
Käännös suomeksi